Dohoda č. 6
o používaní cestného motorového vozidla
okrem cestného motorového vozidla poskytnutého zamestnávateľom pri pracovných cestách
uzavretá podľa § 7 zákona č. 283/2002 Z. z. o cestovných náhradách

Zmluvné strany
Zamestnávateľ:	Stredná odborná škola Jozefa Sakkayho - Szakkay József Szakközépiskola Grešákova 1, 040 01 Košice	 
zastúpený:	Ing. Eva Matejová, riad. školy
(ďalej len „zamestnávateľ) 

a

Zamestnanec:	Ing. Mária Cabanová
narodený:	14.12.1975
bytom:	B.Nemcovej 12, 040 01 Košice
(ďalej len „zamestnanec“) 

Článok I.
1.	Zamestnanec a zamestnávateľ sa dohodli, že pri pracovných cestách v súlade so schváleným cestovným príkazom môže používať zamestnanec súkromné cestné motorové vozidlo:
značka: FORD 		
EČV: KE415ES		
Technický preukaz: SF 679836
Osvedčenie o TK: SKJ 991 808
Vlastník motorového vozidla: Doc. Ing. Slavomír Caban
Poistenie vozidla: č. 0263946 Kooperatíva poisťovňa a.s.	 	
(ďalej len „ motorové vozidlo“) za ďalej dohodnutých podmienok.
2.	Zamestnanec týmto prehlasuje, že je plne právne spôsobilý užívať vyššie špecifikované motorové vozidlo, k čomu má platný vodičský preukaz ev. č. SC941662 a súvisiace oprávnenia.
3.	Zamestnanec je povinný zabezpečiť na vlastné náklady, aby motorové vozidlo malo platné poistenie zodpovednosti po celú dobu trvania tejto dohody. Zamestnanec je povinný zabezpečiť na vlastné náklady, aby počas platnosti tejto dohody motorové vozidlo spĺňalo predpoklady stanovené všeobecne záväznými právnymi predpismi a normami.

Článok II.
1.	Zamestnanec prehlasuje, že v prípade poškodenia predmetného motorového vozidla pri pracovnej ceste si nebude uplatňovať voči zamestnávateľovi žiadnu náhradu takto vzniknutej škody a na vlastné náklady uhradí všetky prípadné nároky tretích osôb, ktoré vzniknú prevádzkou predmetného motorového vozidla počas pracovnej cesty.
2.	Zamestnanec sa zaväzuje pri používaní motorového vozidla podľa tejto dohody využívať najhospodárnejšiu (čo do spotreby aj čo do času) trasu prepravy.
3.	Zamestnanec sa zaväzuje používať motorové vozidlo výlučne na plnenie pracovných povinností počas pracovnej cesty a za tým účelom zabezpečiť cestovný príkaz na predpísanom tlačive zamestnávateľa, ktorý podpisuje riad. školy.
4.	Zamestnanec je povinný
a)	vyznačiť v cestovnom príkaze počet skutočne najazdených kilometrov na pracovnej ceste,
b)	predložiť vyúčtovanie cestovných náhrad zamestnávateľovi na schválenie do desiatich (10) kalendárnych dní odo dňa ukončenia pracovnej cesty,
c)	predložiť doklad o kúpe pohonnej látky, z ktorého je zrejmá súvislosť s pracovnou cestou (ďalej len "doklad o kúpe") k vyúčtovaniu pracovnej cesty, ak zamestnanec nepreukáže cenu pohonnej látky dokladom o kúpe, na výpočet sa použije cena pohonnej látky, ktorá platila v čase nástupu na pracovnú cestu zistená Štatistickým úradom Slovenskej republiky,
d)	písomne oznámiť zamestnávateľovi bez zbytočného odkladu všetky zmeny, ktoré by mohli mat’ vplyv na plnenie tejto dohody.

Článok III.
1.	Zamestnávateľ sa zaväzuje, že za podmienok dohodnutých v tejto dohode vyplatí zamestnancovi náhradu za spotrebované pohonné látky.
2.	Zamestnávateľ a zamestnanec si môžu dohodnúť namiesto náhrady podľa bodu 1. tohto článku náhradu v sume zodpovedajúcej cene cestovného lístka pravidelnej verejnej dopravy a takúto dohodu môžu urobiť aj na cestovnom príkaze. Takúto náhradu môžu dojednať strany najmä v prípade, že motorové vozidlo žiada použiť na pracovnú cestu zamestnanec.

Článok IV.
1.	Táto dohoda sa uzatvára na dobu určitú do konca školského roka 2017/2018.
2.	Táto dohoda nadobúda platnosť dňom jej podpísania a účinnosť dňom jej zverejnenia na webovom sídle zamestnávateľa.
3.	Všetky zmeny a dodatky je možné vykonať písomne po dohode oboch zmluvných strán.
4.	Táto dohoda je vypracovaná v dvoch rovnopisoch, z toho jeden je určený pre zamestnanca, jeden pre zamestnávateľa.

Košice, 4. september 2017

Za zamestnávateľa:

		

Košice, 4. september 2017

Za zamestnanca:	
Ing. Eva Matejová
riad. školy